polyglot-tagger/wikipedia-language-snippets-filtered huggingface dataset:
ఈ ఎడారి తారిం బేసిన్ కేంద్రభాగంలో విస్తరించి ఉంది. సమీప పర్వతాలనుండి ప్రవహించే నదులు ఈ తారిం నదికి ఆధారంగా ఉన్నాయి. సాధారణంగా తారిం బేసిన్ వాలు దక్షిణం నుంచి ఉత్తరానికి వుండటం చేత కున్ కున్ పర్వతాలులో పుట్టిన నదులు వాలు దిశలోనే ఈ ఎడారిలో ప్రవహిస్తున్నాయి. నదీ ప్రవాహాల వలన అవక్షేపితమైన వదులుగా వున్న ఒండ్రు నిక్షేపాలు ఈ ఎడారిలో అనేక వందల మీటర్ల మందంతో పేరుకుపోయి ఉన్నాయి. అయితే ఈ ఒండ్రు నిక్షేపాల పైన 300 మీ. ఎత్తు మందం వరకు గాలిచే నిక్షీపించబడిన ఇసుక పేరుకొని ఉంది. ప్రదానంగా హొటాన్, కెరియా నదీ లోయలు ఇప్పటికీ నిలిచే ఉన్నాయి. మిగిలిన లోతు లేని నదులు ఈ ఎడారి ఇసుక పొరలలో ఇంకిపోవడం వాళ్ళ వాటి లోయలు ఖాళీగా వుండి ఇసుకతో నింపబడి ఉన్నాయి.
తక్లమకాన్ ఎడారి సమ శీతోష్ణ మండలం లో అందులోను ఖండాంతర్భాగంలో ఉంది. ఇక్కడి శీతోష్ణస్థితిని విశిష్టంగా ‘శీతల ఎడారి’ శీతోష్ణస్థితి గా పేర్కొంటారు. శీతాకాలం చల్లగాను, పొడిగాను వుంటుంది. వేసవికాలం కొంచెం వేడిగాను, పొడిగాను వుంటుంది. అయితే ధ్రువప్రాంతపు ఎడారులు తో పోలిస్తే సంవత్సరం పొడుగునా ఇక్కడ చల్లదనం వుండదు. కేవలం శీతాకాలంలోనే చల్లగా వుంటుంది. అదేవిధంగా వేసవిలో ఉప ఆయనరేఖా ఎడారులు లతో పోలిస్తే ఇక్కడ వేసవి కాలంలో వేడి కాస్త తక్కువగానే వుంటుంది.
తక్లమకాన్ ఎడారిలో అవపాతం అతి తక్కువ కావడం వాళ్ళ వృక్ష సంపద అత్యంత పలుచగా విస్తరించి ఉంది. అయితే ఇసుక దిబ్బల మధ్య గల లలో అందులోనూ భూగర్భజలం 3-5 మీ. లోతులో లభ్యమయ్యేచోట్ల మాత్రం తామరిక్స్ , నైట్రే పొదలు , రెల్లు మొదలగు ఎడారి వృక్ష జాతులు పెరుగుతాయి. ఎడారి అంచులలోను, నదీ లోయలు-ఇసుక దిబ్బలు కలిసే ప్రదేశాలలోను, నదీ డెల్టాల వద్ద మాత్రం కొంచెం ఎక్కువగా వృక్షజాలం కనిపిస్తుంది. ఇక్కడ పై మొక్కలకు అదనంగా తురంగ పోప్లర్ , ఒలియస్టర్ , ఒంటె ముల్లు , కుటుంబానికి చెందిన చెట్లు పెరుగుతాయి.
వీరి పురావస్తు అన్వేషణల కృషి ఫలితంగా ఈ ఎడారి మద్యన ఇసుక దిబ్బలలో పూడుకుపోయిన దాండన్ ఓలిక్ , లౌలాన్ , నియా , ఎండరె , రవాక్ , కార్డంగ్ , మిరాన్ వంటి ప్రాచీన నగరాల శిథిల ఆనవాళ్ళు కనుగొనబడ్డాయి. ఈ శిథిలాలలో లభ్యమైన క్రీ. శ. 1000 కాలంనాటి పురావస్తు సంపద ఈ ఎడారి ప్రాంతంలో ప్రాచీన కాలంలో విలసిల్లిన పర్షియన్, గ్రీకు, భారతీయ, బౌద్ధ ప్రభావాన్ని సూచిస్తుంది. ఎడారి ఇసుకలో బయటపడిన క్రీ.పూ. 2000 - 1800 కాలానికి చెందిన సమాధులు, భద్రపరచబడిన మమ్మీలు ప్రాచీన ఆసియా ఖండపు నాగరికతలలో అంతుపట్టని రహస్యంగా మిగిలిపోయాయి.
శీతాకాలం చల్లగాను, పొడిగాను వుంటుంది. అయితే ఈ శేతాకాలంలో ఉష్ణోగ్రతలు తరుచుగా మైనస్ డిగ్రీల సెంటీగ్రేడ్ కు పడిపోతాయి. జనవరి నెలలో సగటు ఉష్ణోగ్రత -10 . సైబీరియా నుండి వీచే అతి శీతల వాయు రాశుల ప్రభావ కారణంగా వలన ఈ ఎడారిలో శీతాకాలంలో ఉష్ణోగ్రతలు ఒకొక్కప్పుడు కనిష్ఠంగా -20 వరకు కూడా పడిపోతుంటాయి. 2008 సంవత్సరంలో చైనాలో ఏర్పడిన శీతాకాలపు తుఫాన్ సందర్భంలో ఈ ఎడారి మొత్తం భూభాగం గడ్డకట్టుకు పోవడంమే కాక భూభాగం పైన 4 సెంటి మీటర్ల మందంలో ఒక మంచు పొర ఏర్పడి కనిష్ఠ ఉష్ణోగ్రతలు -32 కు నమోదయ్యాయి.
ఈ తక్లమకాన్ ఎడారిలో లభ్యం అయిన తారిమ్ మమ్మీలును ఆధారంగా చేసుకొని క్రీ. పూ. 2000 ప్రాంతంలో తారిం బేసిన్ లోని ఒయాసిస్ నగరాలలోను, ఎడారి మద్యలో వున్న నగరాలలోను "తొకేరియన్” ప్రజలు నివసించారని వెల్లడైంది. వీరు తొలి కంచు యుగం కు చెందినవారు. రాగి రంగు జుత్తు, యూరోపేయన్ ముఖకవళికలు కలిగివున్న వీరు కకేసియన్ తెగకు చెందిన ప్రజలుగా, తొకేరియన్ భాష మాట్లడేవారుగా గుర్తించబడ్డారు. వీరి నాగరికత అంతరించిన తరువాతి కాలంలో ఈ ఒయాసిస్ నగరాలు తుర్కిష్ ప్రజల ఆవాసాలుగా మారాయి.
సమీప పర్వతాలనుంచి వచ్చే నీరు ఈ ఎడారుల్లోని నదులకు ఆధారంగా వుంటాయి. ఉదాహరణకు సమీప కున్ లున్ పర్వతాల లోని హిమానీ నదాలు కరగడం వల్ల మంచు కరిగి హోటాన్, కెరియా నదులుగా ప్రవహిస్తున్నాయి. తారిం నదికి ప్రధానంగా నీరు, ఒక్క ఆక్సు నది ద్వారా అందుతున్నాయి. ఈ ఎడారికి తూర్పు దిశలో లోప్ నర్ అనే చిత్తడి ప్ర్రాంతం ఉంది. ఇసుక దిబ్బల క్రింద వున్న భూగర్భ జల ప్రవాహం పశ్చిమ దిశ నుండి తూర్పు దిశలో వున్న ఈ లోప్ నర్ శుష్క బేసిన్ కు చేరుకొంటుంది.
పురావస్తు అన్వేషణలలో భాగంగా ఈ ఎడారి ఇసుక దిబ్బలలో సమాధి చేసిన సుమారు 4000 సంవత్సరాల నాటి “తొకేరియన్” ప్రజల మమ్మీలు దొరికాయి. తక్లమకాన్ ఎడారి శుష్క వాతావరణం కారణంగా క్షార ధర్మం గల ఇసుకనేలలో పూడ్చబడిన ఈ మమ్మీలు చిరకాలం పాడవకుండా భద్రంగా పదిలపరిచిన స్థితిలో ఉన్నాయి. వీటిని తారిమ్ మమ్మీలు లేదా తక్లమకన్ మమ్మీలుగా, లేదా తొకేరియన్ మమ్మీలుగా వ్యవహరిస్తారు.
వర్షపాతం అంతంత మాత్రం కావడం చేత, బాష్పోత్సేకపు రేటు అధికంగా వుండటం వల్ల లోతు లేని నదులన్నీ కొద్ది దూరం మాత్రమే ప్రవహించి ఈ ఎడారి ఇసుక పొరలలో ఇంకిపోవడం జరుగుతుంది. దీని ఫలితంగా వాటి లోయలు ఖాళీగా మిగిలిపోయి ఇసుకతో నిండిపోయాయి. ఉదాహరణకు కున్ కున్ పర్వతాలలో పుట్టిన నదులు 100 -200 కి.మీ.లు మాత్రమే ప్రయాణించి ఇసుకదిబ్బలలో ఇంకిపోతాయి. కేవలం హోటాన్ నది మాత్రమే వేసవిలో ఎడారి మధ్యభాగంవరకూ ప్రవహించి తారిం నదికి నీటిని అందచేయగలుగుతున్నది.
వేసవికాలం కొంచెం వేడిగాను, పొడిగాను వుంటుంది. అయితే వేసవిలో ఉప ఆయనరేఖా ఎడారులతో పోలిస్తే మాత్రం ఇక్కడ వేడి కాస్త తక్కువగానే వుండి ఉష్ణోగ్రతలు గరిష్ఠంగా 38 వరకూ చేరుకొంటాయి. జూలై నెలలో సగటు ఉష్ణోగ్రత 25 . అయితే తక్లమకాన్ ఎడారి సముద్ర తీరానికి అన్నివేపులా వేలాది కి.మీ. దూరంలో అనగా ఖండాంతర్భాగంలో వుండటం వల్ల వేసవిలో కూడా రాత్రి వేళల ఉష్ణోగ్రతలు పడిపోతూ అతి చల్లగా వుంటాయి.
తక్లమకాన్ ఎడారి దక్షిణ అంచులలో గల కున్ లున్, అల్తున్ పర్వత శ్రేణుల గుండా ప్రవహిస్తున్న మోల్చా నది, ఆ పర్వతాలను వదిలిపెట్టి ఈ ఎడారిలో ప్రవేశిస్తున్నప్పుడు వీవన ఆకారంలో ఒక విశాలమైన ఒండ్రు డెల్టా ను ఏర్పరుస్తుంది. ఎడారిలో విచ్చుకుంటున్నట్లున్న ఈ ఒండ్రు డెల్టా 56.6 కి.మీ. వెడల్పు, 61.3 కి.మీ. పొడవును కలిగివుండి ప్రపంచంలోనే అతిపెద్ద ఒండ్రు డెల్టాగా గుర్తింపు పొందింది.
తక్లమకాన్ ఎడారి ఇసుకదిబ్బలలో కుందేళ్ళు, , , దీర్ఘ చెవుల ముళ్ళపంది , అడవి పందులు , ఆసియా అడవి గాడిదలు , నక్కలు, తోడేళ్ళు మొదలైనవి కనిపిస్తాయి. బాక్రియన్ ఒంటెలు ఈ ఎడారివాతావరణంలో ప్రయాణానికి అనుకూలంగా వుంటాయి. , , గబ్బిలాలు మొదలైనవి ఈ ఎడారిలో సాధారణంగా కనిపించే పక్షులు.
ఈ ఎడారిప్రాంతం పొందే అవపాతం కన్నా బాష్పోత్సేకం ద్వారా పోగొట్టుకొనేదే కాస్త ఎక్కువగా వుండడం చేత ఈ ఎడారి ప్రాంతాన్ని ‘శీతల సెమీ శుష్క శీతోష్ణస్థితి ప్రాంతం’ గా పేర్కొంటారు. ఈ ఎడారిలో కురిసే అవపాతం అత్యంత తక్కువగా వుంటుంది. ఎడారి పశ్చిమ భాగంలో వార్షిక సగటు అవపాతం 4 సెంటీ మీటర్లు కాగా తూర్పు భాగంలో కేవలం 1 సెంటీ మీటరు మాత్రమే.
తారిం బేసిన్ కు చెందిన ఒండ్రు నిక్షీపాలు, సమీప పర్వత పాదాల వద్ద ఏర్పడిన నిక్షీపితాలు మొదలైనవి క్రమేణా శిథిలం కావడం వల్ల ఇసుక ఏర్పడింది. ఈ ఇసుకరేణువులు గాలుల వలన ఒకచోట నుండి మారోచోటకి కొట్టుకొనిపోతూ ఈ ఎడారిలో ఇసుక దిబ్బలను ఏర్పరిచాయి. గాలిచే ప్రయాణించడం వల్ల ఏర్పడిన ఈ ఇసుక దిబ్బలను వాయుకృత ఇసుక దిబ్బలు గా పేర్కొంటారు.
తక్లమకాన్ ఎడారి చుట్టూ గల పర్వతాలు చల్లని తేమ మేఘాలను తారిం బేసిన్ కి చేరకుండా అడ్డుకోవడం వలన, అదే సమయంలో తూర్పు నుంచి వచ్చే చల్లని తేమ వాయు రాశులు ఇక్కడకు చేరుకోనేలోగానే తమలోని తేమను పూర్తిగా పోగొట్టుకొని పొడిగా మారిపోతాయి. ఫలితంగా ఈ ఎడారి, భూమి మీద గల అత్యంత శుష్క ప్రాంతాలలో ఒకటిగా పేరుగాంచింది.
తక్లమకాన్ ఎడారి తారిం బేసిన్ లో విస్తరించడం వలన అనేక నదులు ఉపనదులు ఈ ఎడారి గుండా ప్రవహిస్తున్నాయి. ప్రధాన నది తారిమ్ కు ఉపనదులుగా యార్కండ్ , హోటాన్ , కెరియా , తొషికన్ , ఆక్సు , ముజాత్ , కైదు , కార్ కాన్ మొదలైనవి ఈ ఎడారిలో ప్రవహిస్తున్నాయి.
హిమాలయాల వర్శఛాయా ప్రాంతంలో ఈ ఎడారి వుండటం వలన ఇక్కడ ‘శీతల ఎడారి’ శీతోష్ణస్థితి వుంటుంది. ఖండాంతర్భాగంలో వుండటం వల్ల వార్షిక ఉష్ణోగ్రతా వ్యత్యాసం గరిష్ఠంగా 39 వరకు వుంటుంది. ఖండాంత ఎడారి కారణంగా పగటి పూట, రాత్రి పూట ఆకాశం నిర్మలంగా, మేఘరహితంగా వుంటూ దైనిక ఉష్ణోగ్రతా వ్యత్యాసం ఎక్కువగా వుంటుంది.
మద్య ఆసియా లోని సిల్క్ రూట్ పై ఆధిపత్యం నెలకొల్పే ప్రయత్నంలో హాన్ రాజవంశం కాలంలో చైనా దేశం ఈ ఒయాసిస్ నగరాలపై ప్రాబల్యం పొందింది. అదే కోవలో తుర్కిష్, మంగోల్, టిబెట్ ప్రజలు కూడా ఈ నగరాలను పాలించారు. ప్రస్తుతం తుర్కిష్ జాతి ప్రజలు ఈ ఒయాసిస్ నగరాలలో నివసిస్తున్నారు.
19 వ శతాబ్దం చివరివరకూ దుర్భేధ్యమైన తక్లమకాన్ ఎడారి అంతర్భాగాలలో మానవులు నివసించిన జాడే లేదని ప్రపంచం భావించింది. అయితే ఈ ఎడారిలో అంతరించిపోయిన ఒక ప్రాచీన నాగరికతా అవశేషాలను అన్వేషించి వెలుగులోనికి తెచ్చిన పురావస్తు శాస్త్రవేత్తలు, అన్వేషకులలో అతి ముఖ్యులు.
తరువాతి కాలంలో రష్యాకు చెందిన నికోలాయ్ జెవలాస్కి , అమెరికాకు చెందిన ఎల్స్ వర్త్ హంటింగ్టన్ , జపాన్ కు చెందిన జూకొ తషిబానా లు ఈ ఎడారిలో పురావస్తు పరిశోధనలు చేసారు.
అఖిల్ మొట్టమొదట సినీరంగంలో శివనాగేశ్వర రావు సినిమా సిసింద్రీ లో ప్రధాన పాత్ర పోషించాడు. ఈ చిత్రంలో ఒక సంవత్సర బాలునిగా నటించాడు. ఈ చిత్రం ఆంగ్ల హాస్య చిత్రం అయిన "బేబీస్ డే అవుట్" ఆధారంగా తీయబడింది. ఈ చిత్రంలో ఒక బాలుడు ఇంటి నుండి తప్పించుకొని అనేక ఒడిదుడుకులతో, హాస్య సన్నివేశాలతో ఇంటికి చేరే వరకు ఉంటుంది. ఈ సినిమా మంచి సమీక్షలను పొందింది. ఆ తరువాత అఖిల్ బాలునిగా ఏ చిత్రంలోనూ నటించకుండా చిత్ర పరిశ్రమకు దూరంగా ఉంటూ తన చదువు కొనసాగించాడు. 2010లో ఆయన తన తండ్రి "నాగ్ కింగ్స్ టీమ్" క్రికెట్ లో ఆడాడు. ఈ క్రికెట్ మువీ ఆర్టిస్ట్ అసోసియేషన్ కొరకు నిథులు సమకూర్చడానికొరకు టాలీవుడ్ ట్రోఫీ పేరుతో నిర్వహింపబడింది. ఆ ఆటలో వెంకీ వారియస్ టీం పై ఆయన అర్థ సెంచరీ చేసాడు. ఆ ఆటలో మ్యాన్ ఆఫ్ ది మ్యాచ్, మ్యాన్ ఆఫ్ ద సిరీస్ టైటిల్స్ ను కైవశం చేసుకున్నాడు. ఆయన చేసిన అత్యధ్బుత ప్రదర్శన వల్ల 2011 లో సెలబ్రిటీ క్రికెట్ లీగ్ లో తెలుగు వారియర్స్ తరపున ఆడుటకు ఆహ్వానించారు. ఈ టోర్నమెంటులో ఆడి 2015 ఎడిషన్ లో కెప్టెన్ గా ఆ జట్టుకు నాయకత్వం వహించాడు.
2014లో ఆయన విక్రం కుమార్ దర్శకత్వంలోని మనం చిత్రంలో చివరి సన్నివేశంలో కనిపించాడు. ఈ చిత్రం అక్కినేని కుటుంబ సభ్యులతో వివిధ తరాలవారితో కూడినది. ఈ చిత్రం 2014 లో తెలుగు చలన చిత్ర పరిశ్రమలో అధిక లాభదాయకమైనది. ఇది ఉత్తమ చిత్రంగా ఫిలిం ఫేర్ పురస్కారంతో పాటు అనేక పురస్కారాలను పొందింది. ఆయన ప్రసిద్ధమైన వ్యాపార ప్రకటనల అడ్వర్‌టైజ్ మేంట్స్ లో కల్కి కొచ్చిన్తో కలసి కార్బన్ ఫోన్, మౌంటైన్ డ్యూ, టైటాన్ వాచ్ లలో నటించాడు. ఆయన మొదటి సినిమా కోసం అనేక కథలను అనేక దర్శకుల నుండి విని వి. వి. వినాయక్ చిత్రంలో నటించడానికి అంగీకరించాడు. ఆ చిత్రం అఖిల్ . ఈ చిత్రంలో నటించడానికి తయారవ్వడానికి ఆయన తాన వ్యక్తిగత స్టంట్ శిక్షకునిగా కిచ్చాను ఎంపిక చేసుకొని థాయిలాండ్లో రెండు నెలకు శిక్షణ పొందాడు.
అక్కినేని అఖిల్ భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున, అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీతో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున, ఆయన రెండవ భార్య అయిన అమల అక్కినేని లకు జన్మించాడు. నాగార్జున మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు, దర్శకుడు అయిన అక్కినేని నాగేశ్వరరావు మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ, ఐరిష్ వారసుడు.
ఆయన చైతన్య విద్యాలయలో విద్యను ప్రారంభించాడు. తరువాత ఆస్ట్రేలియాలో చదువును రెండేళ్ళపాటు కొనసాగించి తిరిగివచ్చి హైదరాబాదులోని ఓయాక్రిడ్జ్ ఇంటర్నేషనల్ పాఠశాలలో పూర్తిచేసాడు. ఆయన తన 16 వ యేట నుండి సినీ ప్రస్థానంలోనికి అడుగుపెట్టాలని నిర్ణయించుకున్నాడు. అతడి తండ్రి కోరిక ప్రకారం బిజినెస్ మేనేజిమెంటులో చేరడానికి బదులు న్యూయార్క్ లోని లీ స్ట్రాస్‌బెర్గ్ థియేటర్ అండ్ ఫిల్ం ఇనిస్టిట్యూట్ లో నటనా కోర్సులో చేరాడు.
చేతిలో చెయ్యేసి, గుడ్ మార్నింగ్, థ్రిల్లింగ్, జంక్షన్లో జయమాలిని, చెంబు చిన సత్యం, ఐపీసీ సెక్షన్ భార్య బంధు, బిలాల్ పూర్ పోలీస్ స్టేషన్, కైనీడ , అన్నపూర్ణమ్మ గారి మనవడు, చేతిలో చెయ్యేసి చెప్పు బావ, ఒక అమ్మాయితో, దేవినేని, బెంగళూరు, కర్మణ్యే వాధికారస్తే, సెక్సీ స్టార్, శరపంజరం వంటి మొదలగు చిత్రాలకు పాటలు రాశారు.
మౌనశ్రీ మల్లిక్ 1974, మార్చి 4న బక్కయ్య - వెంకటమ్మ దంపతులకు తెలంగాణ రాష్ట్రం, వరంగల్ జిల్లా, వర్ధన్నపేటలో జన్మించారు. వర్ధన్నపేటలో ఇంటర్మీడియట్‌, వరంగల్‌లోని సీకేఎం కళాశాలలో డిగ్రీ పూర్తి చేశారు. హైదరాబాదులోని పొట్టి శ్రీరాములు తెలుగు విశ్వవిద్యాలయంలో ఎంసీజే చదివారు.
దర్శకేంద్రుడు కె. రాఘవేంద్రరావు నిర్మించిన కోయిలమ్మ సీరియల్ లో 500 పాటలు రాసి ప్రపంచ రికార్డు సృష్టించారు. ఒకే సీరియల్ లో ఎక్కువ పాటలు రాసిన రచయిత గా రికార్డు నమోదు అయింది. ఇదే ఆర్కే టెలీ షో జీ తెలుగులో వచ్చిన కృష్ణతులసి మెగా సీరియల్ లో పాటలు రాశారు.
మహాత్మా గాంధీ సహాయ నిరాకరణోద్యమం 1930 లో మొదలుపెట్టినపుడు, ఆంధ్రలో జాతీయోద్యమ స్ఫూర్తిని రగుల్కొలిపేందుకు శిబిరాలను నెలకొల్పదలచారు. దానిలో భాగంగా సీతారామశాస్త్రి గారు తుమ్మల బసవయ్య, దుర్గాంబ దంపతులు సహకారంతో గుంటూరు జిల్లాలో కావూరులో వినయాశ్రమం ఏర్పాటు చేసారు. తుమ్మల బసవయ్య దంపతులు తమ యావదాస్థినీ ఈ ఆశ్రమానికి అర్పించారు.సీతారామ శాస్త్రి గారు తనకున్న ఒక ఎకరం భూమిని, జాగర్లమూడి కుప్పుస్వామి చౌదరి గారు 26 ఎకరాల భూమిని ఈ ఆశ్రమానికి దానం ఇచ్చారు. 65 ఎకరాల స్థలంలో ఈ ఆశ్రమం నెలకొని ఉంది. ఈ ఆశ్రమవాసిగా మారి సీతారామ శాస్త్రి గారు స్వామి సీతారాం గా పిలవబడ్డారు, జాతీయోద్యమంలో వీరి నిర్వహణలో వినయాశ్రమం నిర్వహించిన పాత్ర ప్రశస్తమైనది.
గొల్లపూడి సీతారామశాస్త్రి గాంధేయవాదిగా జీవితాన్ని సాగించారు. ఆయన మంచి ఉపన్యాసకులు. వేలమంది ముందు నిలబడి ఉపన్యసిస్తున్నా ఆర్థిక అవసరాలు, వరుమానాలూ, ఖర్చులు వంటి అంశాలపై ప్రసంగించాల్సివస్తే కాగితం, కలం అవసరం లేకుండా నోటిలెక్కలపై ఆర్థికవేత్తలను మించి మాట్లాడగల దిట్ట.
గొల్లపూడి సీతారామశాస్త్రి గుంటూరుకు చెందినవారు.మొదట న్యాయవాద వృత్తిని చేపట్టి, మద్రాసు హైకోర్టులో న్యాయవాదిగా పనిచేశారు. జమీందారీ లావాదేవీల మొదలుకొని పలు కేసుల్లో పనిచేసిన ఆయన, వృత్తిలో గట్టివాడిగా పేరు సంపాదించుకున్నారు.
1921లో మహాత్మాగాంధీ పూర్ణస్వరాజ్యం పిలుపునిచ్చి ప్రభుత్వ సేవలు, కోర్టులు, కళాశాలలు విడిచిరమ్మని పిలుపునిచ్చారు. ఆ పిలుపును అందుకుని లాభదాయకంగా ఉన్న తన ప్లీడరు వృత్తిని విడిచిపెట్టి జాతీయ సమరంలోకి చేరారు.
ఈ ఆశ్రమాన్ని గాంధీజీ చేతులమీదుగా 1933 డిసెంబరు 23 తేదీన ప్రారంబించబడింది. గాంధీజీ వినయాశ్రమంలో రెండురోజులు ఉండి ప్రజలలో స్వాతంత్ర్య ఉద్యమం గురించి ప్రేరణ కలిగించారు.
ప్రధాన దేవత కామాక్షి విగ్రహం పద్మాసనంలో కూర్చొని ఉంది, ఇది సాంప్రదాయిక నిలబడి ఉన్న భంగిమకు బదులుగా శాంతి, శ్రేయస్సును సూచించే యోగ భంగిమ. కామాక్షి దేవత తన రెండు చేతులతో చెరకు గడ , చిలుకను, పాశ , అంకుశాన్ని ఐదు పువ్వుల గుత్తిని ధరించి ఉంటుంది. వందలాది సంప్రదాయ ఆలయాలు ఉన్న నగరంలో అసాధారణంగా కనిపించే ఈ ఆలయం మినహా కాంచీపురం నగరంలో మరే ఇతర అమ్మవారి ఆలయాలు లేవు. ఈ వాస్తవాన్ని వివరించే వివిధ ఇతిహాసాలు ఉన్నాయి. ఇది అమ్మవారి అష్టాదశ 18 శక్తి పీఠాలలో ఒకటి. అమ్మ వారి నాభి భాగం ఇక్కడ ఉందని ప్రతీతి .అమ్మవారిని ఈ ఆలయంలో పరబ్రహ్మ స్వరూపిణిగా పూజిస్తారు , పద్మాసన భంగియోగ ముద్రలో ఉంటారు.
స్థల పురాణం ప్రకారం, కామాక్షి ఆలయానికి శ్రీ కంచి కామకోటి పీఠం, దాని తరువాత వచ్చిన శంకరా చార్యులతో తో దగ్గరి సంబంధం ఉంది. ఈ ఆలయంలో ఆది శంకరాచార్యుల జీవిత చరిత్ర గ్యాలరీ ఉంది. కామాక్షి దేవత ప్రధాన దేవత, ఇది అమ్మవారి అష్టాదశ 18 శక్తి పీఠాలలో ఒకటి. అమ్మ ఆదిశంకరాచార్యులు ఈ కామాక్షి దేవి ఆలయంలో శ్రీ చక్రాన్ని ఆ మందిరంలోని తొట్టెలాంటి నిర్మాణంలో స్థాపించారు.
శివుడిని వివాహం చేసుకోవడానికి కామక్షి దేవత ఇసుకతో చేసిన శివలింగంతో మామిడి చెట్టు కింద తపస్సు చేయగా శివుడు ఆమె ముందు ప్రత్యక్షమై పార్వతి దైవిక రూపమైన కామాక్షి దేవతను వివాహం చేసుకున్నాడు
కామాక్షి ఆలయానికి శ్రీ కంచి కామకోటి పీఠం, దాని తరువాత వచ్చిన శంకరా చార్యులతో తో దగ్గరి సంబంధం ఉంది. ఈ ఆలయంలో ఆది శంకరాచార్యుల జీవిత చరిత్ర గ్యాలరీ ఉంది.
ఇంతకుపూర్వం భువనగిరి, యాదగిరిగుట్ట రెండు వేరువేరు మండలాలుగా ఉండేవి. తెలంగాణ రాష్ట్రం ఏర్పడిన తరువాత ముఖ్యమంత్రి కెసిఆర్, చిన్నజీయర్ స్వామి సూచనల మేరకు యాదగిరిగుట్టను యాదాద్రిగా మార్చారు. దీనియొక్క ముఖ్య ఉద్దేశం యాదగిరిగుట్ట అనగా "గిరి" అనేది "గుట్ట" అనేవి రెండు కూడా పర్యాయ పదాలుగా చెప్పాడుతున్నవి కావున రెండు ఒకే అర్థాన్ని ఇస్తునందునా సంస్కృత పదమైన "ఆద్రి" అనగా కొండ అనే అర్థంతో యాదగిరిగుట్టను యాదాద్రిగా మార్చారు.
తెలంగాణలోని ముఖ్యమైన అధ్యాత్మికక్షేత్రం యాదాద్రి పేరిట జిల్లాకు నామకరణం చేయబడింది. ఇందులోని అన్ని మండలాలు మునుపటి నల్గొండ జిల్లా లోనివే.
లార్డు హార్డింజి గా ప్రసిధ్ది చెందిన బ్రిటిష్ ఇండియా వైస్రాయి పూర్తిపేరు ఛారల్సుహార్డింజి . బ్రిటిష్ ఇండియాలో 1844 సంవత్సరమునుండి 1848 దాకా గవర్నర్ జనరల్ గా పరిపాలించిన హెన్రీ హార్డింజి 1 ఈ ఛారల్సు హార్డింజి యొక్క పితామహుడు. లార్డు హార్డింజి బ్రిటిష్ ఇండియాలో వైస్రాయిగా 1910 నుండి 1916 దాకా భారతదేశమును పరిపాలించెను. ఇతని ఆరు సంవత్సరముల వైస్రాయి కార్యకాలము బ్రిటిష్ ఇండియా చరిత్రకు ప్రముఖమైన చరిత్రాంశములు కలుగించినవి. అంతేగాక ఇతను భారతదేశములో వైస్రాయి గానుండిన కాలమునందే దక్షిణాఫ్రికాలో సత్యాగ్రహం చేయుచున్న గాంధీజికి సానుభూతి చూపించుట మరో ప్రముఖ చరిత్రాంశము.
1905 లో లార్డ్ కర్జన్ వైస్రాయి రెండవ విడతగా పదవి కార్యకాలమందు విశాల వంగరాష్ట్రమును విభజించటంతో ఉత్పన్నమైన వుదృత ఆందోళనలో వందేమాతరం అను గీతము దేశభక్తి గీతముగా ప్రఖ్యాతమవటమేగాక దేశభక్తినెలకొలుపు ఉద్యమముగా రూపముదాల్చి వందేమాతరోద్యమము యావద్భారతదేశము నలుమూలలకు వ్యాపించింది. వందేమాాతరం అను నినాదమే బ్రిటిష్ ప్రభుత్వము వారికి సహించలేనిదై రాజద్రోహముగా పరిగణించబడి లాఠీఛార్జీలు చేయుటయు అనేకులను నిర్బందములోకి తీసుకునుటయూ జరిగెను. సశేషం
గ్రామానికి ఇక్కడికి దగ్గరిలోని పట్టణం భువనగిరి. ఇది 22 కి.మీ. దూరములో ఉంది. ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ 36 కి.మీ దూరములో ఉంది. భువనగిరిలో కూడా రైల్వే స్టేషను ఉంది. సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి, మాధ్యమిక పాఠశాల‌లు చీకటిమామిడిలో ఉన్నాయి.సమీప జూనియర్ కళాశాల బొమ్మలరామారంలోను, ప్రభుత్వ ఆర్ట్స్ / సైన్స్ డిగ్రీ కళాశాల భువనగిరిలోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు జలాల్పూర్లోనూ ఉన్నాయి. సమీప వృత్తి విద్యా శిక్షణ పాఠశాల జలాల్పూర్లోను, అనియత విద్యా కేంద్రం భువనగిరిలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
కీసర మండలం పడమరన, ఎం.తుర్కపల్లి మండలం తూర్పున, జగదేవ్ పూర్ మండలం ఉత్తరాన, షామీర్ పేట మండలం పడమరన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో ఉంది.
ఇస్కాన్ కృష్ణ మందిరం - మునుపు ఎరుపు, పసుపు రంగుల కలయికతో ఉన్న ఆలయాన్ని ఇపుడు నీలి రంగుల మిశ్రమంతో అలంకరించారు. ఇది గౌతమీ ఘాట్ ప్రధాన రహదారిలో ఉంది.
స్వామి అయ్యప్ప దేవాలయం - ఇది కేరళ అయ్యప్ప ఆలయ రీతిలో పూర్తిగా కొండ రాళ్లతో నిర్మించిన ఆలయం. దీనిలో స్వాముల దీక్షలకు వీలుగా పలు భవనాలు నిర్మించారు. పూజా విధానాలు కూడా కేరళ పద్ధతిలో జరుగుతాయి.
శ్రీరంగధామం - చిన జీయర్ స్వామి ద్వారా ప్రారంభించిన ఈ ఆలయ సముదాయంలో వెంకటేశ్వర స్వామి ఆలయం, వేణుగోపాల ఆలయంతో మూడు అంతస్తులుగా ఉంటుంది. ఇది గౌతమీ ఘాట్ ఎగువ భాగంలో ఇస్కాన్ దేవాలయం ప్రక్కన ఉంది. దీనిని చేరుకోవాలంటే ధవళేశ్వరం వద్ద గోదావరి రోడ్డున రావలి లేదా కోటి పల్లి నుండి, కోటి లింగాల రేవుకు వెళ్లే మార్గంలో ఉంది.
గాయత్రీ పీఠం - ఇది కూడా గౌతమీ ఘాట్ వద్దే కైలాసగిరికి ప్రక్కన గోదావరి ఒడ్డున ఉంది. దీని ప్రత్యేకతలు 150 అడుగుల ఎత్తున కల దేవాలయం. మలయాళ స్వామి వారి గీతా జ్ఞాన మందిరం, సిద్ద సమాధి వంటివి ఉన్నాయి.
జగద్గురు పీఠం - ఇది కూడా గౌతమీ ఘాట్ వద్ద రెందవ వీధిలో ఉంది. దీనిలో ప్రతి ధినం పారాయణం జరుగుతుంది. ప్రతి ఆదివారం ఉచిత హోమియో వైద్యం జరుగుతుంది.
ఉమా రామ కోటిలింగేశ్వర స్వామి ఆలయం - ఇక్కడ శ్రీ అన్న పూర్ణ సమేత కోటిలింగేశ్వర స్వామి వారితో పాటు శ్రీ సీతా రాముల దేవాలయం కుడా ఉంది.
శ్రీ వేణుగోపాలస్వామి గుడి - గుడిలోని 12 దేవాలయ స్తంభాలు, సరోవరం, రాతి కట్టడంతో చదరస్రాకారములో దిగుడు బావి ఇంకను అలాగే ఉన్నాయి.
వెంకటేశ్వర స్వామి ఆలయం - కోటిపల్లి బస్టాండ్ నుండి తాడితోటకు వెళ్ళే దారిలో కల మునిసిపాలిటీ స్టేడియంలో తిరుమల తిరుపతి దేవస్థాన నమూనా ఆలయం నిర్మించారు. దీనిని వెంకటేశ్వరుని 13 ఉదయం ప్రతిష్ఠించారు. తరువాత ధర్శనానికి అందుబాటులో ఉంచారు.
గోడావరి పుష్కరాలకు రాజమండ్రిలో తొలిసారిగా ఆకాశంలో నిఘా ఏర్పాట్లు జరుగుతున్నాయి. ఇప్పటికే కొన్ని ట్రైల్స్ వేసిన రక్షణ సిబ్బంది డ్రోన్ అనే తెలికపాటి నిఘా కెమేరాలు కలిగిన విమానాలను వాడుతున్నారు. వీటిని కొవ్వూరు, రాజమండ్రిలతో పాటు మరికొన్ని ప్రాంతాలలో వాడుతారు
పట్టణంలో వివిధ ప్రాంతాలలో మొక్కలు నాటడం చేస్తున్నారు. దీనికోసం కడియం నర్సరీల నుండి 20 లక్షల మొక్కలు తీసుకొస్తున్నారు. వీటిని గోదావరి తీరం, రోడ్డు ప్రాంతంలోనూ, జైలు రోడ్డు, ధవళేశ్వరం, కొత్త వంతెన ప్రాంతాలలో నాటుతున్నారు
2015 సంవత్సరంలో ఆంధ్ర ప్రదేశ్ రాష్ట్రప్రభుత్వం గోదావరి పుష్కరాలను నిర్వహిస్తున్నది. దీనిలో భాగంగా ప్రసిద్ధి కలిగిన రాజమహేంద్రవరం పట్టణంలో ఈ పుష్కరాలను భారీ ఎత్తున ప్రతిష్ఠాత్మకంగా నిర్వహించాలని నిర్ణయించారు.
గోదావరి పుష్కరాలలో భాగంగా రాజమహేంద్రవరం రైల్వే స్టేషన్, బస్టాండ్లలో 3జి సర్వీస్ మొదటి అరగంట ఉచితంగా అందిస్తున్నారు. తరువాత రుసుము చెల్లించవలసి ఉంటుంది.
రాజమహేంద్రవరం ప్రధాన బస్సు నిలయం, డిపో సుమారు వెయ్యి బస్సుల సామర్ధ్యం కలిగి ఉంది. కొవ్వూరుమీదుగా వచ్చేవారు కోటిపల్లి బస్సుస్టాండు వద్ద దిగి గోదావరికి నడిచి చేరుకోవచ్చును
జులై 14 నుండి ప్రారంభం కానున్న గోదావరి పుష్కరాలకు జూలై 13 నుండి కార్యక్రమాలు మొదలు కానున్నాయి. వీటిలో పలు గ్రామీణ క్రీడలు, సాంస్కృతిక ప్రదర్శనలు ఉన్నాయి.
నవలలోని మొదటి భాగం శాంతం, శాస్త్రిల మధ్య జరుగుతుంటుంది. గాంధీ ఉద్యమాలు ముమ్మరంగా ఉన్న రోజుల్లో వీళ్ళద్దరి కథ నడుస్తుంది. తరువాతి భాగంలోని జంట శుభ-జనార్ధనరావు. రెండవ ప్రపంచ యుద్ధకాలంలో నడుస్తుంది ఈ కథ. ఆఖరి భాగం లక్ష్మీ, భాస్కరం ల మధ్య జరుగుతుంది. 1947 మొదట్లో కథ మొదలై 1951లో ముగుస్తుంది. ఈ నవలలో మొదటి రెండు జంటలు దంపతులు కాగా, ఆఖరి జంట స్నేహితులు. ఈ నవల ఎక్కువ భాగం స్వాతంత్ర్యోద్యమ కాలంలో జరుగుతుంటుంది. ఆ సమయంలో జరిగిన కొన్ని ఉద్యమలలో పాత్రలు పాల్గొనడం ద్వారా ఆనాడు ఎంతమంది నిజమైన స్వతంత్ర కాంక్షులో, ఎంత మంది పరువు కోసం ఉద్యమాల్లోకి వచ్చేవారో చిత్రంగా వివరిస్తారు రచయిత. ఆనాటి సంఘాన్ని, ఉద్యమ స్వరూపాన్ని అద్దం పడుతుంది ఈ నవల.
సహజంగా కాల్పనిక సాహిత్యంలో పాత్రల భావోద్వేగాలకనుగుణంగా కథ నడుస్తుంటుంది. కానీ ఈ నవలలో పాత్రలు తాము రాసుకునే డైరీ ద్వారా తమని తాము తీర్చిదిద్దుకుంటుంటాయి. పాత్రలు రాసేది డైరీ కనుక ఎదుటి వారిని ప్రశంసించడానికో, విమర్శించడానికో అన్నట్టుగా కాక నిజాయితీగా మనసులో భావాలను వ్యక్తీకరిస్తుంటాయి. ఈ నవలలోని పాత్రలు సామజిక స్పృహ కలిగినవి. తమ చుట్టూ సమాజంలో జరిగే విషయాలకు స్పందిస్తూ ఉండటంతో కథ సజీవంగా నడుస్తుంటుంది.
ఈ నవలలో మూడు భాగాలు. ఒక్కో భాగం ఒక్కో జంట రాసుకున్న డైరీ. పాత్రలు రాసుకున్న డైరీ ఆధారంగా ఈ నవల నడుస్తుంటుంది. అతడు, ఆమెల మధ్య జరిగిన సన్నివేశాలను ఇద్దరూ విడివిడిగా రాసుకున్న డైరీ కాబట్టీ ఈ నవల పేరు అతడు ఆమె అని పెట్టారు.
ఈ నవలను ఉప్పల లక్ష్మణరావు రచించారు. ఈ నవల చాల ప్రాచుర్యం పొందిన చారిత్రక నవల. మాలతీ చందూర్ వంటి విమర్శకులు ఈ నవలను పలు శీర్షికలలో పాఠకులకు పరిచయం చేశారు.
ఈమె సినిమాలకు పనికిరాదని సినిమా నిర్మాత రాజ్ కపూర్ తిరస్కరించగా ఈమె పట్టుదలతో తన ఆహార్యంపై దృష్టిపెట్టి మెరుగులు దిద్దుకుని సినిమా పార్టీలకు, కార్యక్రమాలకు హాజరయ్యింది. దానితో ఈమె పలువురి దృష్టిలో పడి సినిమా అవకాశాలు దక్కించుకుంది. ఈమె సాధారణంగా మధ్యతరగతి పాత్రలలో నటించేది. ఈమె 1976లో విడుదలైన "చిత్ చోర్" సినిమాలో నటించింది. ఇదే కాకుండా అమోల్ పాలేకర్ నటించిన "అగర్", రాజ్ బబ్బర్‌తో "జజ్‌బాత్", అరుణ్ గోవిల్‌తో "సావన్ కో ఆనే దో" విక్రంతో "రయీస్ జాదా" మొదలైన సినిమాలలో నటించింది. 1977లో విడుదలైన "ఘరండా" చిత్రంలో నటనకు ఈమె ఫిలింఫేర్ ఉత్తమ నటి పురస్కారానికి నామినేట్ అయ్యింది. ఈమె హిందీ సినిమాలలోనే కాక మళయాల, తెలుగు, తమిళ, కన్నడ చిత్రాలలో కూడా నటించింది.
ఈమె మళయాల చిత్రం క్యాలెండర్ తో నటిగా పునః ప్రవేశం చేసింది. "మై నేమ్ ఈజ్ ఖాన్" చిత్రంలో షారూఖ్ ఖాన్ తల్లి పాత్రలో దర్శనమిచ్చింది.
జరీనా వహాబ్ విశాఖపట్టణంలోని ఒక ముస్లిం కుటుంబంలో జన్మించింది. ఈమెకు మాతృభాష తెలుగు తో పాటు ఉర్దూ, హిందీ, ఇంగ్లీషు భాషలలో ప్రావీణ్యం ఉంది. ఈమె పూణేలోని ఫిల్మ్‌ అండ్ టెలివిజన్ ఇన్‌స్టిట్యూట్ ఆఫ్ ఇండియా లో శిక్షణ పొందింది. ఈమెకు ముగ్గురు సోదరీమణులు ఒక సోదరుడు ఉన్నారు.
జరీనా సినీనటుడు ఆదిత్య పంచోలిని "కళంక్ కా టీకా" అనే సినిమా సెట్లో కలుసుకుంది. పంచోలి ఈమె కన్నా 6 సంవత్సరాలు పిన్నవయస్కుడు. 1986లో వీరిద్దరూ వివాహం చేసుకున్నారు. వీరికి సన అనే కూతురు, సురజ్ అనే కొడుకు కలిగారు. వీరి సంతానం ఇరువురూ నటీనటులే.
జరీనా వహాబ్ ఒక భారతీయ నటి. ఈమె 1970వ దశకంలో పలు సినిమాలలో ప్రధాన పాత్రలు ధరించింది. ఈమె హిందీ, తెలుగు, కన్నడ, తమిళ, మలయాళ భాషల చలనచిత్రాలలో నటించింది.
ఈ ఉపగ్రహం పనిచేయు, సేవలు అందించుటకు నిర్దేశించిన కాలం 5 సంవత్సరాలు.ఇస్రో డైరెక్టరు తాపాన్ మిశ్రా చెప్పిన దాని ప్రకారం సాధారణంగా ఒక ఉపగ్రహాన్ని తయారు చేయుటకు కనీసం 3 సంవత్సరాల సమయం కావాలి.అయితే అంతకు ముందు ప్రయోగాలలో ఉపగ్రహాల తయారీలో ఉపయోగించగా మిగిలిన భాగాలను 40% వరకు ఈ ఉపగ్రహతయారీలో వాడం వలన ఈఉపగ్రహాన్ని కేవలం ఒకసంవత్సరకాలంలో పూర్తి చెయ్య గలిగా రు.
ఎలెక్ట్రికల్ ఫవర్ సబ్‌సిష్టం ;రెండు సోలారు ప్యానల్ అమర్చబడి దీనిద్వారా కావాల్సిన విద్యుత్తు ఉత్పత్తి అవును.750,28 లిథియం-అయాన్ బ్యాటరిని విద్యుత్తు నిల్వకై అమర్చారు.
అటిట్ట్యుడ్ ఆర్బిట్ కంట్రోల్ సబ్‌సిష్టం :ఈవ్యవస్థ రియాక్షన్ వీళ్సును , మాగ్నెటిక్ టార్కర్సు, హైడ్రాజీన్ త్రస్టర్సును నియంత్రణ చేయును.
ఆర్ ఎఫ్ సమాచార వ్యవస్థ :ఇది -బాండ్‌లో సంకేతిక సమాచారాన్ని ను పంపిణి చేస్తుంది.ఆన్‌బోర్డులో ఉన్న సాలిడ్ స్టేట్ రికార్డరు 52 గేగా బైట్ల సమాచారాన్ని నిల్వ చేసుకునే సామర్ద్యాన్ని కల్గిఉన్నది.
ఈ ఉపగ్రహంలో ఓసన్‌శాట్-2 లో ఉపయోగించినటువంటి 13.515 లో పనిచేయు -బాండ్ స్కట్టేరోమీటరు రాడారు పరికరాన్నే ఈ స్కాట్ శాట్-1 ఉపగ్రహంలో అమర్చారు.
ఈఉపగ్రహన్ని పిఎస్‌ఎల్‌వి-సీ35 అనే ఉపగ్రహవాహకనౌక ద్వారా అంతరిక్షంలో ప్రవేశపెట్టారు.ఈఈ ఉపగ్రహంతో పాటు మరో ఏడుచిన్న ఉపగ్రహాలను రెండు కక్ష్యలలోప్రవేశపెట్టారు.శనివారం రోజున మొదలై, 48:30 గంటల పాటు జరిగిన కౌంట్‌డౌన్ తరువాత, సోమవారం ఉదయం 9:12 నిమిషాలకు పిఎస్‌ఎల్‌వి-సీ35 మొదటి ప్రయోగ వేదిక నుండి గగనం వైపుకు దూసుకెళ్ళింది. ప్రయోగం మొదలైన సమయం నుండి స్ట్రాపాన్ బూస్టరులు, కోర్ మోటర్లు మొత్తం 111 సెకన్లపాటు మండిన తరువాత, మొదటిదశ విజయవంతంగా ముగిసింది. రెండవదశ 262 సెకన్ల పాటు కొనసాగగా, మూడవదశ 586 సెకన్ల పాటు కొనసాగింది. చివరి నాల్గవదశ 1021 సెకనులు మండింది. అనంతరం స్వదేశీ ఉపగ్రహం స్కాట్‌శాట్-1 ని 1058 సెకన్లకు విజయవంతంగా 724 కి, మీ ఎత్తున సూర్యానువర్తన ధ్రుకక్ష్యలో ప్రక్షేపించింది. 1.05 గంటల తరువాత రాకెట్ నాలుగవ దశను రెండు విడతలుగా మండించి వాహకనౌకను 55 కి.మీ దిగువకు ప్రయాణింపచేసారు. భూమికి 669 కిలోమీటర్ల ఎత్తులో సూర్యానువర్తన కక్ష్యలో 98.21 డిగ్రీల వాలులో మిగతా 7 ఉపగ్రహాలను అంతరిక్షంలో ప్రవేశపెట్టారు.